*SPOROČILO ZA MEDIJE – ZA TAKOJŠNJO OBJAVO*

*Ljubljana, 13. november 2013*

**Začenja se predprodaja vstopnic za Plezalni center Ljubljana**

**Vstopnice za najnovejši plezalni center pri nas po ugodnejših cenah bodo prvič na voljo na finalu svetovnega pokala v športnem plezanju v Kranju!**

**Izgradnja objekta Plezalnega centra Ljubljana v Štepanjskem naselju je v zaključni fazi. Trenutno se ureja okolica, v objektu se pospešeno postavljajo in opremljajo plezalne stene. Za najbolj neučakane se konec tega tedna začenja predprodaja vstopnic. Vstopnice po znižanih cenah bodo prvič na voljo na finalu svetovnega pokala v športnem plezanju v Kranju, ki se bo odvijalo med 16. in 17. novembrom 2013. Znižane predprodajne cene bodo veljale do 15. decembra 2013, predvidenega zaključka tedna odprtih vrat.**

Plezalni center Ljubljana, dolgo pričakovani namenski objekt namenjen športno-plezalni aktivnosti v vseh letnih časih, ki bo zadovoljil mnogo želja, okusov in potreb slovenskih plezalcev, dobiva svojo končno obliko. Trenutno se največ dogaja v notranjosti, kjer postavljalci plezalnih sten intenzivno opremljajo plezalne dvorane. V balvanski dvorani je že postavljenih preko 60 balvanskih problemov različnih težavnosti. V naslednjih dneh se bo pričelo z opremljanjem male plezalne dvorane, gostinskega lokala in trgovine. Pospešeno se postavljajo tudi stene v največji plezalni dvorani pri nas, kjer bodo smeri v višino merile do 17 metrov. Pričakujemo, da bo notranjost plezalnega centra končana v začetku decembra. Takrat naj bi Plezalni center Ljubljana pridobil tudi ustrezna dovoljenja za pričetek delovanja.

**Do vstopnic po ugodnejših cenah!**

Ta konec tedna bo večina plezalnih navdušencev zagotovo zbranih v Kranju, na finalni tekmi svetovnega pokala v športnem plezanju. V družbi svetovne športno-plezalne elite, z našo trenutno najuspešnejšo tekmovalko, Mino Markovič na čelu, bo tudi ekipa Plezalnega centra Ljubljana z namenom, da bodočim obiskovalcem ponudi vstopnice za obisk novega plezalnega centra po ugodnejših cenah. Otvoritvene cene vstopnic smo namreč še dodatno znižali in prvič jih bo mogoče kupiti prav na finalni tekmi letošnje športno-plezalne sezone. Še en razlog več za čim bolj množično podporo našim tekmovalcem. **Vstopnice s popustom bodo na voljo od 16. novembra do 15. decembra 2013.**

**Zadnja možnost za sodelovanje na foto natečaju!**

Samo še nekaj dni je možno s fotografijami s področja športnega plezanja, alpinizma (letni, zimski), večraztežajnih smeri, balvaniranja, urbanega plezanja in slacklina sodelovati na[**foto natečaju Plezalnega centra Ljubljana**](http://plezalnicenter.si/fotografski-natecaj-2013/). Iščemo fotografije, s katerimi želimo v novonastali plezalni center vnesti tudi delček tistih, zaradi katerih center sploh nastaja, obiskovalcev. Najbojše fotografije po izboru strokovne žirije čakajo zelo privlačne nagrade, in sicer **2x celoletna vstopnica v Plezalni center Ljubljana**, **2x komplet enajstih vstopnic in 2x plezalni** vodniček založbe Sidarta. Fotografije se zbirajo **še do 15. novembra 2013 na** [**info@plezalnicenter.si**](mailto:info@plezalnicenter.si).

**TEDEN ODPRTIH VRAT v decembru**

Za vse, ki bi radi svojo plezalno tehniko **BREZPLAČNO** preizkusili v največjem in najsodobnejšem športno-plezalnem objektu v Sloveniji, pripravljamo **dneve odprtih vrat.** Vse informacije o točnih terminih bodo objavljene na [**www.plezalnicenter.si**](http://www.plezalnicenter.si)oziroma na facebook strani[**www.facebook.com/plezalnicenter**](http://www.facebook.com/plezalnicenter)**.**

(FOTOGRAFIJE: Tanja Goršič, Plezalni center Ljubljana)

*\*\*\*\*\**

***DODATNE INFORMACIJE o projektu Plezalni center Ljubljana:***

*Matjaž Doljak, mag. ekon. ved, direktor*

*Telefon: +386 (0)41 338 532*

*E-naslov:* [*matjaz.doljak@plezalnicenter.si*](mailto:matjaz.doljak@plezalnicenter.si)

[*www.plezalnicenter.si*](http://www.plezalnicenter.si)

[*www.facebook.com/plezalnicenter*](http://www.facebook.com/plezalnicenter)